Urmas Ahven
juhataja
Tartu Linnavalitsus 
lpmko@raad.tartu.ee	Teie 17.04.2015 nr 9-3.2/DP-09-023

Meie 04.05.2015 nr JT 6-5/15/24636-7

Tartu linna Lossi tn 38 ja lähiala 
detailplaneeringu tingimuslik kooskõlastamine

Austatud Urmas Ahven

Olete esitanud Keskkonnaametile kooskõlastamiseks Tartu linna Lossi tn 38 ja lähiala detailplaneeringu (OÜ Kino maastikuarhitektid, töö nr 26-10). Detailplaneeringuga jagatakse Lossi tn 38 krunt, et eraldada elamutele ja ühiskondlikule hoonele iseseisvad maa-alad. Lossi tn 36 krundi piiride muutmise vajaduse tingis asjaolu, et avalikku kasutusse planeeritud jalgtee jääks ühe krundi piiridesse. Uute hoonete ehitamist planeeritavale alale ei kavandata. Detailplaneeringuga täpsustatakse planeeritava ala liikluskorraldust, lahendatakse kruntidele juurdepääsud ja parkimine. Vana Anatoomikumi (Lossi tn 38) esine ala on määratud avalikuks vabaõhuauditooriumi ja muude avalike sündmuste korraldamise alaks. Haljastuse likvideerimine ja uusistutused on ette nähtud vastavalt kehtivale Toomemäe üldplaneeringule ja Tartu Toomemäe heakorrastamise eelprojektile.

Planeeringuala paikneb looduskaitse aluses Toomemäe pargis (Keskkonnaregistri kood KLO1200256). Tegevust Toomemäe pargis reguleerib Vabariigi Valitsuse 03.03.2006 määrus nr 64 “Kaitsealuste parkide, arboreetumite ja puistute kaitse-eeskiri”. Pargi kaitse-eesmärk on ajalooliselt kujunenud planeeringu, dendroloogiliselt, kultuurilooliselt, ökoloogiliselt, esteetiliselt ja puhkemajanduslikult väärtusliku puistu ning pargi- ja aiakunsti hinnaliste kujunduselementide säilitamine koos edasise kasutamise ja arendamise suunamisega.

Kooskõlastamisele esitatud planeeringut on korrigeeritud vastavalt Keskkonnaameti 24.11.2014 kirjaga nr JT 6-5/14/24636-3 Lossi tn 38 planeeringule esitatud ettepanekutele. Ettepanekud arutati läbi 22.12.2014 Tartu Linnavalitsuses toimunud nõupidamisel.

Detailplaneeringu seletuskirja punktis 3.11 on kirjeldatud, et Tartu Linnavalitsuses on koostamisel Toomemäe arengukava, mis peaks käsitlema Toomemäe viidasüsteemi, linnamööblit, jalgradasid, avaliku ruumi teenuseid jne. Keskkonnaamet Kaitseala valitsejana ei ole teadlik sellise arengudokumendi koostamisest. 

Tuginedes looduskaitseseaduse § 21 lõikele 1 ja kaitsealuste parkide, arboreetumite ja puistute kaitse-eeskirja § 7 lg 2 punktile 4 kooskõlastab Keskkonnaamet Tartu linna Lossi tn 38 ja lähiala detailplaneeringu tingimustel, et kaitseala valitsejat teavitatakse ja kaasatakse detailplaneeringu seletuskirja punktis 3.11 nimetatud Toomemäe arengukava koostamisse. 

Lugupidamisega

(allkirjastatud digitaalselt)

Helen Manguse
keskkonnakasutuse juhtivspetsialist
Jõgeva-Tartu regioon juhataja ülesannetes

Märt Öövel  740 6819
Mart.Oovel@keskkonnaamet.ee